30. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ  ΔΗΜ. ΕΡΓΩΝ -ΔΙΚΑΙΟΣΥΝΗΣ Αριθ. 30864 της 30 Ιουλ./1 Αυγ.2003 (ΦΕΚ Β΄1074) Καθορισμός των υπέρ Ο.Κ.Χ.Ε. ανταποδοτικών τελών για τη χορήγηση αποσπασμάτων από τα κτηματολογικά διαγράμματα. Έχοντας υπόψη: 1. Τις διατάξεις των άρθρων 22 παράγραφος 2 και 23 παράγραφος 5 περίπτωση δ΄ του Ν. 2664/1998 «Εθνικό Κτηματολόγιο και άλλες διατάξεις» (ΦΕΚ 275/Α΄/3-12-1998). 2. Το γεγονός ότι από τις κανονιστικές διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. 3. Την 1065956/863/Α0006/15.7.2003 (ΦΕΚ 985/Β/2003) κοινή απόφαση του Πρωθυπουργού και του Υπουργού Οικονομίας και Οικονομικών για ανάθεση αρμοδιοτήτων των Υφυπουργών, αποφασίζουμε: Καθορίζουμε εφεξής το ύψος των υπέρ του Ο.Κ.Χ.Ε. ανταποδοτικών τελών για την έκδοση και χορήγηση αποσπασμάτων από τα κτηματολογικά διαγράμματα σε 15 ευρώ. Τα εισπραττόμενα ποσά αποδίδονται κάθε εβδομάδα στον Ο.Κ.Χ.Ε. στον λογαριασμό που τηρεί ο Ο.Κ.Χ.Ε. στην Τράπεζα της Ελλάδος, για τον τακτικό προϋπολογισμό του (26763/3). 